**SAVIVALDYBĖS TURTO PANAUDOS SUTARTIS**

2020 m.\_\_\_\_\_\_\_\_ \_\_\_\_ d. Nr. \_\_\_

*(data)*

Rokiškis

Panaudos davėjas – **Rokiškio rajono savivaldybės administracija**, kodas 188772248**,** kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal 2020 m. liepos 31 d. Rokiškio rajono savivaldybės tarybos sprendimą Nr. TS-\_\_\_ „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ ir panaudos gavėja – **asociacija Maltos ordino pagalbos tarnyba**, kodas 190740859, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, remdamiesi Rokiškio rajono savivaldybės tarybos 2020 m. liepos 31d. sprendimu Nr. TS-\_\_\_\_, sudarė šią sutartį:

1. **SUTARTIES DALYKAS**

1. Panaudos davėjas įsipareigoja panaudos gavėjui perduoti savivaldybės turtą (toliau – turtas) ilgalaikį ir trumpalaikį materialųjį turtą pagal sąrašą (1 priedas), kurio įsigijimo balansinė vertė 2020 m. birželio 30 d. – 6304,02 Eur, turto likutinė vertė 2020 m. birželio 30 d. – 0,00 Eur, finansavimo šaltinis – savivaldybės ir valstybės biudžeto lėšos. Turtas skirtas pagalbos teikimui, kuris yra susijęs su užimtumu arba socialinės integracijos per vaikų ir suaugusiųjų neformalųjį švietimą ir kultūrinę veiklą, tekinti vaikų fizinio aktyvumo poreikius per kūno kultūros ir sporto veiklos skatinimą bei tenkinti gyvenamosios vietovės bendruomenės viešuosius poreikius, išskyrus ūkinę–komercinę veiklą. Perduodamo turto būklė perdavimo metu – patenkinama.

1. **SUTARTIES SĄLYGOS**

2. Panaudos davėjas perduoda turtą panaudos gavėjui – 5 (penkeriems) metams.

3.Trečiųjų asmenų teisės į turtą – nėra.

4. Panaudos gavėjo lėšos, panaudotos daiktui pagerinti ar pertvarkyti, neatlyginamos.

5. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.

6. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

6.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

6.2. visa atsakomybė už nuostoliu ir žalą padarytą aplinkai ar tretiesiems asmenims (jų turtui), eksploatuojant ar saugant turtą tenka panaudos gavėjui, išskyrus draudiminius įvykius.

1. **ŠALIŲ PAREIGOS**

7. Panaudos davėjas privalo:

7.1. jeigu turtas neperduodamas pasirašant šią sutartį, per 5 darbo dienas nuo sutarties pasirašymo perduoti Sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

7.2. pasibaigus panaudos sutarties galiojimo terminui iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą;

8. Panaudos gavėjas privalo:

8.1. naudotis suteiktu turtu pagal jo tiesioginę paskirtį ir sutartį ir tik sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties;

8.2. savo lėšomis atlikti ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančius dokumentų kopijas panaudos gavėjas turi pateikti turto valdytojui;

8.3. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto darbų perduotas turtas sugedo ar buvo sugadintas;

8.4. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui perdavimo ir priėmimo aktu tos būklės, kurios jam buvo perduotas, atsižvelgiant į normalų susidėvėjimą. taip pat su visais atliktais pertvarkymais, neatskiriamais nuo turto;

8.5. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas.

1. **SUTARTIES PASIBAIGIMAS**

9. Sutartis pasibaigia:

9.1. jos terminui pasibaigus;

9.2. kitais teisės aktų nustatytais atvejais.

1. Panaudos davėjas ir panaudos gavėjas šalių susitarimu, be atskiro sprendimo, turi teisę pakeisti sudarytą Turto panaudos sutartį, kai:
	1. panaudos gavėjas grąžina panaudos davėjui dalį panaudos pagrindais valdomo turto;
	2. reikia patikslinti Turto panaudos sutartimi perduoto turto duomenis arba šalių rekvizitus;

10.3. panaudos davėjas ar panaudos gavėjas pageidauja išdėstyti Turto panaudos sutartį nauja redakcija pagal pavyzdinę Rokiškio rajono savivaldybės turto panaudos sutarties formą.

11. Sutartis nutraukiama prieš terminą:

11.1. įvykus suteikto panaudos pagrindais turto viešo pardavimo aukcionui;

11.2. jeigu panaudos gavėjas nevykdo veiklos, dėl kurios buvo perduotas savivaldybės turtas, ar šį turtą naudoja ne pagal paskirtį;

11.3. šalių susitarimu;

11.4. Lietuvos Respublikos civilinio kodekso nustatyta tvarka.

12. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėdamas panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.10 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

1. **KITOS SUTARTIES SĄLYGOS**

13. Sutartis sudaryta dviem egzemplioriais, po vieną kiekvienai šaliai.

14. Sutartis įsigalioja nuo jos pasirašymo dienos.

15. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

16. Prie sutarties pridedama:

16.1. ilgalaikio ir trumpalaikio turto sąrašas, priedas, 1 lapas;

16.2. Rokiškio rajono savivaldybės tarybos 2020 m. liepos 31 d. sprendimo Nr. TS-\_\_\_ „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ kopija, 3 lapai.

1. **ŠALIŲ REKVIZITAI**

|  |  |
| --- | --- |
| **Panaudos davėjas**  | **Panaudos gavėjas**  |
| Rokiškio rajono savivaldybės administracija | Asociacija Maltos ordino pagalbos tarnyba  |
| Respublikos g. 94, LT-42136 Rokiškis | Gedimino per. 56B, LT-01110 Vilnius |
| Kodas 188772248 | Kodas 190740859 |
| Tel. (8 458) 71 442 | Tel. (8 52) 49 73 04 |
| Faks. (8 458) 71 420 | Faks. - |
| El. paštas savivaldybe@post.rokiskis.lt | El. paštas info@maltieciai.lt  |
| (Pareigos, vardas pavardė) | (Pareigos, vardas pavardė) |
|  |  |
|  |  |
|  A.V. |  A.V. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybės turto panaudos sutarties Nr. DS-\_\_\_

priedas

**1 lentelė. Ilgalaikio materialiojo turto sąrašas**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. nr. | Ilgalaikio materialiojo turto pavadinimas | Invento-rinis Nr. | Kiekis vnt. | Bendra įsigijimo balansinė vertė, eurais | Bendra likutinė vertė, eurais | Turto registravimo grupė | Kilnojamojo turto finansavimo šaltinis |
| 1 | Kopijavimo aparatas ,,BH211“ | 50381 | 1 | 1030,29 | 0,00 | 1208200 | Savivaldybės biudžetas |
| 2 | Kopijavimo aparatas ,,Konica“ | 51341 | 1 | 1271,72 | 0,00 | 1208200 | Valstybės biudžetas |
| 3 | Garso komplektas ,,Behringer PMH2000“ | 81099 | 1 | 499,59 | 0,00 | 1208300 | Savivaldybės biudžetas |
|  | **Iš viso** |  | **3** | **2801,60** | **0,00** |  |  |

**2 lentelė. Trumpalaikio materialiojo turto sąrašas**

|  |  |  |  |  |  |  |
| --- | --- | --- | --- | --- | --- | --- |
| Eil. nr. | Atsargų pavadinimas | Invento-rinis Nr. | Kiekis vnt. | Bendra įsigijimo balansinė vertė, eurais | Turto registravimo grupė | Kilnojamojo turto finansavimo šaltinis |
| 1 | Stalai kompiuteriams | 53501150 | 1 | 99,92 | 0210000 | Savivaldybės biudžetas |
| 2 | Spausdintuvas | 53501164 | 1 | 126,73 | 0210000 | Savivaldybės biudžetas |
| 3 | Stacionarus kompiuteris ,,Sempro“ | 53501195 | 1 | 845,68 | 0210000 | Savivaldybės biudžetas |
| 4 | Mokyklinis stalas (reguliuojamo aukščio) | 53501200 | 16 | 736,79 | 0210000 | Savivaldybės biudžetas |
| 5 | Mokyklinės kėdės | 53501198 | 17 | 413,58 | 0210000 | Savivaldybės biudžetas |
| 6 | Stalas | 53501260 | 5 | 1062,50 | 0210000 | Savivaldybės biudžetas |
| 7 | Stalas | 53501149 | 1 | 217,22 | 0210000 | Savivaldybės biudžetas |
|  | **Iš viso** |  | **42** | **3502,42** |  |  |